cyanic-selkie/wikianc huggingface dataset:
1951 m. Lietuvos šachmatų čempionatas
'''1951 m. Lietuvos šachmatų čempionatas''' – tai 18-asis Lietuvos vyrų ir 4-asis Lietuvos moterų šachmatų čempionatai.
Krikščionys demokratai (Suomija)
Ideologija
XX a. dešimtajame dešimtmetyje partija prarado daugelį savo narių, kurie perėjo į didesnes centro dešinės partijas, daugiausia Koalicijos partiją ir Centro partiją. Partijos atstovė Suomijos parlamente Lyly Rajala ir partijos atstovė Europos parlamente Eija-Riitta Korhola perėjo į Koalicijos partiją 2003 m., o buvusioji partijos sekretorė Annika Kokko į Koalicijos partiją perėjo 2007 m.
2004 m. Helsinkyje savo skyrių įkūrė anglakalbiai partijos nariai. Jų kasmėnesiniai susitikimai skatina imigrantus dalyvauti visuomeniniame gyvenime ir jiems aktualiuose reikaluose. 2005 m. Helsinkyje taip pat įkurtas partijos rusakalbių skyrius.
Škotijos istorija
Romėnų invazija
Vieninteliai išlikę užrašai apie Škotiją prieš atvykstant romėnams yra graiko Pitėjo iš Mesalijos, kai jis apiplaukė Britų salas (jo vadintas Pretaniké) 325 m. pr. m. e., bet šie jo užrašai datuojami žymiai vėlesniam laikotarpiui.
Albos karalystės iškilimas
Iš pradžių naujoji karalystė valdė Škotijos šiaurę iki Forto ir Klaido upių, o pietvakariuose buvo Statklaido britai. Pietryčiuose nuo 638 m. valdė anglosaksų karalystė Bernicija, o vėliau Nortumbrija. Dėl šios Škotijos dalies buvo varžomasi nuo Konstantino II laikų iki 1018 m., kai Malkolmas II nustūmė pietryčių sieną iki Tvydo upės, kuri išliko Škotijos siena iki šių dienų.
Vynoteka
Statistika
2017 m. duomenimis, „Vynotekos“ tinklui priklausė 57 parduotuvės Lietuvoje, 16 parduotuvių Latvijoje, 3 parduotuvės Lenkijoje, šiame tinkle dirbo apie 300 žmonių.
Škotijos istorija
Nepriklausomybės karai
1296 m. Edvardas I įsiveržė į Škotiją ir nuvertė Joną. po to William Wallace ir Andrew de Moray vadovavo sukilimui prieš okupaciją. Jiems abiem vadovaujant anglų armija buvo sumušta Stiringo tilto mūšyje. Trumpai Wallace valdė Škotiją Jono vardu kaip Karalystės globėjas.
Reformacija
Reformacija įvyko po trumpo pilietinio karo 1559–1560 m., o Anglijos įsikišimas protestantų pusėje buvo lemiamas. Parlamentas patvirtino naują tikėjimą, kai Marija, Škotų karalienė, dar buvo Prancūzijoje. Įtakingiausia figūra buvo John Knox, Kalvino ir George Wishart mokinys. Romos katalikybė nebuvo visiškai sunaikinta ir išliko stipri kalnuose.
Sąjunga, Hanoverio dinastija ir Jakobitai
Sutartis, vadinama Sąjungos aktu, patvirtino Hanoveriečių teises į sostą. Ji panaikino Anglijos ir Škotijos parlamentus ir atstovai turėjo rinktis į Didžiosios Britanijos parlamentą. Škotija gavo 45 vietas Bendruomenės rūmuose ir keletą vietų Perų rūmuose. Sutartis patvirtino bendrą pilietybę ir škotams atsivėrė Anglijos rinka. Škotijos įstatymai ir Škotijos teisė su teismais liko atskiri. Sąjunga buvo ginčų objektas tarp škotų, ypač todėl, kad lauktas ekonomikos atsigavimas atsirado ne iš karto. O kai atėjo, tik Žemumos pajuto to naudą.
XX a. Škotija
Susieta su Britų imperijos gerove, Škotija smarkiai nukentėjo per Pirmąjį Pasaulinį karą. Kalnai, suteikę daugybę jaunų vyrų armijai, prarado visą kartą, nukentėjo daugybė bendruomenių ir kaimų. Žemumose, ypač Glazge, blogos darbo ir gyvenimo sąlygos sukėlė pramonės ir politinius neramumus. John MacLean buvo pagrindinė politinė figūra Raudonojo Klaidsaido atsiradime ir 1919 m. sausį britų vyriausybė bijodama revoliucijos Glazgo centre laikė kareivius ir tankus. Tarpukariu dėl didelės tarptautinės konkurencijos ir pasaulinio ekonomikos nuosmukio Glazge ir aplinkiniuose miestuose buvo didelis nedarbo lygis.
Gimę pralaimėti
Gimę pralaimėti – 1967 m. JAV sukurtas filmas. Jo režisierius ilgai ieškojo idėjos juostai apie Amerikos indėnų diskriminaciją ir jos pagrindui panaudojo 1964 m. įvykusį nusikaltimą, kuomet baikerių grupuotės „Hells Angels“ nariai viename miestelyje išprievartavo dvi paaugles.
Dorijos Heksapolis
Geografija
Regionas šiaurėje ribojosi su Jonija, o žemyne - su Karija. Į vakarus nuo jo buvo Kretos sala ir Kikladų salos.
Istorija
II tūkst. pr. m. e. regione kirtosi kelios civilizacijos. Žemyne ir Koso saloje gyveno luviai (proto-karai), kalbėję viena iš Anatolijos kalbų. Tuo tarpu Rodo salos seniausius gyventojus graikai vadino telchinais, ir nuo XVI a. pr. m. e. ši sala priklausė Mikėnų kultūros arealui. Homeras mini, kad Rodo salos gyventojai dalyvavo Trojos kare graikų pusėje.
Tačiau II-I tūkst. pr. m. e. sandūroje visame regione įsigalėjo graikai, iš Balkanų atsinešę dorėnų tarmę, kas ir davė pavadinimą šiam regionui. Jie steigė visame regione savo gyvenvietes, kurios organizavosi į polius. Taip atsirado Dorijos Heksapolis, kurio narius jungė bendri interesai, noras konkuruoti su gretima Jonija. Tai buvo religija paremta sąjunga, nes jos visi nariai reguliariai rinkdavosi žaidynėms netoli Knido miesto. Kadangi kažkuriuo metu Halikarnaso atstovas pažeidė žaidimo taisykles, šis miestas buvo išmestas iš miestų sąjungos.
Belgrado autobusų stotis
miniatiūra|Belgrado autobusų stotis Belgrado autobusų stotis – pagrindinė autobusų stotis Belgrade, Serbijoje. Autobusų stotis yra sudaryta iš autobusų depo ir dviejų autobusų terminalų. Stotis yra pagrindinis autobusų linijos Lasta Beograd mazgas.
Pelkinė neužmirštuolė
Žydėti pradeda gegužės mėn. Dažna visoje Lietuvoje. Auga šlapiose pelkėtose vietose, grioviuose, pakrantėse miško pelkėse, šlapiuose, vidutinio derlingumo ir derlinguose dirvožemiuose.
LVG C.VI
Sukūrimas
Kilis – medinės konstrukcijos, pagamintas kartu su liemeniu, dengtas fanera. Posūkio vairas – medinės konstrukcijos, kompensuotas, dengtas drobe. Stabilizatorius – medinis, laisvai nešantis, dengtas drobe. Aukštumos vairas – medinis, kompensuotas, ištisinis, dengtas drobe.miniatiūra|Aviakompanijos [[Deutsche Luft-Reederei naudota LVG C.VI keleivinė versija. Keleivio vietoje - žymus aktorius Hans Albers]]Orlaivio priekyje buvo montuojamas iš dalies uždengtas variklis su dūmtraukio tipo išmetimo vamzdžiu. Jis suko dviejų menčių medinį 2,88 m. skersmems propelerį. Viršutinėje sparno dalyje buvo montuojamas plokščias vandens radiatorius, per jį praeinantis oro srautas reguliuojamas žaliuzėmis.
Pagrindinis degalų bakas pagamintas iš žalvario skardos ir įmontuotas po piloto sėdyne. Papildomas degalų bakas taip pat žalvario skardos, įmontuotas tarpusparnyje, šalia radiatoriaus. Tepalo bakas – liemens priekinėje dalyje.
Cimanavos valsčius
Cimanavos valsčius – buvęs administracinis-teritorinis vienetas dabartinėje rytų Baltarusijos teritorijoje. Centras – Cimanava.
Gaudučių senosios kapinės
Istorija
Kapinės įkurtos XVI a. Jose buvo laidojami Gaudučių kaimo ir užusienių gyventojai. Dažniausiai vadinamos Maro kapeliais, kadangi, pasakojama, daug kaimo gyventojų čia atgulė siaučiant XVII a. ir XVIII a. maro epidemijai. XIX a. kapinės uždarytos, o mirusiuosius pradėta laidoti Kartenos parapijos kapinėse. XIX-XX a. pirmoje pusėje jose buvo pakasami nekrikštyti mirę kūdikiai, savižudžiai, Gaudučių dvare mirę kitatikiai.
Nitroguanidinas
Gamyba
Nitroguanidiną gamindavo iš guanino, kuris natūraliai aptinkamas paukščių išmatose. Daug jo būna šikšnosparnių guane. Iš išmatų išskirtą guaniną oksiduodavo iki guanidino, kurį nitrinant gaunamas nitroguaninas. Detalus pramoninis nitroguanino sintezės procesas laikomas komercine paslaptimi, todėl viešai neskelbiamas. Laboratorijose nitroguaninas sintetinamas sujungiant sulfamo rūgštį ir šlapalą į guanidino sulfatą, kuris nitrinamas iki nitroguanidino susidarymo.
Nathan Outteridge
Natanas Autridžas (Nathan Outteridge, g. 1986 m. sausio 26 d. Leik Makvoryje) – Australijos buriuotojas, olimpietis. Specializuojasi 49er ir Nacra 17 burlaivių klasėse. Daugkartinis pasaulio čempionas.
Kazys Levandauskas
Atminimas
Kapas ir antkapinis paminklas Šančių kapinėse Kaune.
Cesarkos malūno tvenkinys
Cesarkos malūno tvenkinys – tvenkinys Lietuvoje, Molėtų rajone, 5,5 km į vakarus nuo Videniškių. Sudarytas užtvenkus Siesarties upę (Šventosios upės intakas) 44,4 km nuo jos žiočių. Tvenkinio ilgis iš rytų į vakarus - 0,24 km, plotis - iki 0,07 km. Altitudė 102,7 m. Pietinis krantas aukštokas. Krantai apaugę medžiais ir krūmais. Šiaurinėje ir pietinėje pakrantėse plyti pievos. Šalia įsikūręs Petrauskų kaimas, į rytus - Siesarties kaimas, buvusio Siesarties dvaro sodyba.
Tvenkinys įrengtas 1914 metais, kai buvo pastatytas Siesarties vandens malūnas. Apie 2000 m. tvenkinys nuleistas.
RTL Group
Radijo stotys
Ispanija
Dimbovica
Dimbovica  – upė pietų Rumunijoje; Ardžešo kairysis intakas. Prasideda Pietų Karpatuose, Fegerašo masyve, susiliejus Valia Vladulujo ir Boarkešu upėms. Teka į pietryčius tarpukalnių slėniu. Žemupyje prateka šalies sostinę Bukareštą. Įteka į Ardžešą ties Budeščio miesteliu.
The New York Times
„The New York Times“ – amerikiečių dienraštis, leidžiamas Niujorke nuo 1851 m.
Peter Lawford
Karjera
Daugelį metų P. Lofordas bendradarbiavo su kino kompanija „Metro-Goldwyn-Mayer“. Jis debiutavo kine jau būdamas septynerių filme „Vargšas senasis Bilas“ („Poor Old Bill“, 1931). Pirmasis jo svarbus vaidmuo buvo 1942 m. filme „Jankis Itone“ („A Yank at Eton“), po kurio jis patraukė visuomenės dėmesį. Po to sekė vaidmenys filmuose „Doverio baltosios uolos“ („The White Cliffs of Dover“, 1944), „Doriano Grėjaus paveikslas“ („The Picture of Dorian Gray“, 1945) ir „Lesės sūnus“ („Son of Lassie“, 1945). P. Lofordas kartu su Franku Sinatra vaidino 1947 m. miuzikle „Tai nutiko Brukline“ („It Happened in Brooklyn“).
Ligos ir mirtis
P. Lofordas po prezidento Kenedžio nužudymo 1963 m. patyrė stiprų psichologinį stresą. P. Lofordas ilgą laiką buvo nesėkmingai gydomas nuo alkoholizmo ir narkonamijos. Jo priklausomybė nuo narkotikų stiprėjo ir sukėlė sunkias komplikacijas: inkstų nepakankamumą, širdies nepakankamumą ir kepenų cirozę. P. Lofordas mirė eidamas 62 metus Sedarso-Sinajaus medicinos centre (Cedars-Sinai Medical Center) Los Andžele. Palaidotas Vestvudo kapinėse Vakarų Los Andžele.
Tirnava
Tirnava, Kiukiulė  – upė vidurio Rumunijoje; Murešo kairysis intakas. Susidaro ties Blažo miestu susiliejus Tirnava Marės ir Tirnava Mikės upėms, ištekančiomis iš Karpatų kalnų. Vingiuoja vakarų kryptimi. Įteka į Murešą netoli Tejušo miesto.
Cetra
Cetra – mažas apvalus skydas iš žvėries ar gyvulio odos. Cetras naudojo Ispanijos gyventojai keltiberai (egzistavo cetratae Hispaniae cohortes) ir Mauritanijos gyventojai. Mauritanijoje cetras kartais darydavo iš dramblių odos. Yra duomenų, kad juos naudojo britai.
Titas Livijus cetras lygino su graikų ir makedonų naudotomis peltomis. Patys romėnai, manoma, cetrų nenaudojo. Tačiau jų sąjungininkai naudojo. Pvz., viena Iberijos lengvųjų pėstininkų, naudojusių cetras, rūšis buvo vadinama cetratais.
Palykavičai
Istorija
XIX a. buvo bažnytkaimis ir palivarkas, Mogiliavo apskrities Palykavičų valsčiaus centras.
IK Uppsala Fotboll
2016 – 2022 m.
2021 m. rungtyniavo Elitettan ir užėmė ketvirtą vietą, o 2022 m. sezono liko trečioje vietoje. Kadangi viena iš Damallsvenskan dalyvių nesugebėjo licencijuotis, todėl pateko į aukščiausią divizioną.
Vedeja
Vedeja  – upė pietų Rumunijoje; Dunojaus kairysis intakas. Prasideda Kotmianos plynaukštėje, besidriekiančioje piečiau Karpatų. Teka pietryčių kryptimi. Įteka į Dunojų netoli Bužoru kaimu, į rytus nuo Zimničios miesto.
Eyüpspor
„Eyüpspor“ futbolo klubas, o trumpai Eyüpspor – Turkijos futbolo klubas iš Stambulo.
Istorija
Klubo ištakos siekia 1919 m.
Moldova (upė)
Pagrindiniai intakai:
Manoma, kad upės pavadinimas gali būti gotų kilmės ir reiškia „dulkes“ (kaip ir Miuldės bei Moldau upės).
Rahaitos sultonatas
Istorija
Nuo XVI a. sultonatas priklausė Osmanų imperijos Habešo provincijai, vėliau perduotas Egipto chedivatui. XIX a. viduryje sultonatu domėjosi prancūzai, kurie sudarė su sultonu draugystės sutartį. 1869 m. italų kompanija Societa Rubattino pasirašė sutartį su sultonais Ibrahimu Ahmedu ir Hassanu Ahmedu, pagal kurią gavo nedidelę pajūrio teritoriją, kur įsteigė Asebo miestą. 1882 m. jis perduotas Italijai ir tapo Italijos kolonizacijos pradžia. 1890 m. Asebas ir Rahaitos sultonatas buvo prijungtas prie Italijos Eritrėjos ir įjungtas į Denkalijos provinciją.
Slovakijos politinė sistema
Konstitucija
Slovakijos Konstitucija buvo priimta 1992 m. rugsėjo 1 d., o įsigaliojo spalio 1 d. Ji buvo pakeista 1998 m. rugsėjį, kuomet buvo įteisinti tiesioginiai prezidento rinkimai, ir 2001 m. vasarį, vykdant įstojimo į ES reikalavimus.
Dauginčių II piliakalnis
Dauginčių II piliakalnis, vadinamas Pilale, rečiau – Mėnulio kalnu (registrinis kultūros paveldo objektas: unikalus objekto kodas -, senas kultūros paminklų sąrašo Nr. AR499) – spėjamas piliakalnis rytinėje Kretingos rajono savivaldybės teritorijos dalyje, Dauginčiuose (Kartenos sen.), Minijos kairiajame krante, Šilpelkės miške.
Pašventupio apylinkė
Pašventupio apylinkė – Lietuvos TSR administracinis-teritorinis vienetas pietų Lietuvoje.
Azizas
thumb|180px|Azizą galbūt vaizduojantis reljefas (I–III m. e. a.)
Taboro kalnas
Taboro kalnas yra Izraelyje, rytinėje Jezreelio slėnio dalyje, Žemutinėje Galilėjoje, už 9 km į pietryčius nuo Nazareto 575 m aukščio kalnas. Tai atskirai nuo kitų kalnų grandinės stovintis kalnas, savo forma užapvalintas nuo pagrindo iki viršūnės. Jo pavadinimas reiškia „centrinę iškilią vietą“. Kalno viršus primena pailgą, kiek įspaustą ir panašų į akiduobę paviršių.
Kalno viršuje įsikūrę du vienuolynai – katalikų ir stačiatikių. Kiekvienas jų laiko savo vienuolyno pastatymo vietą ta, kurioje atsimainė Kristus. Kalno vakarų pusėje XX a. pradžioje pastatyta katalikų pranciškonų Atsimainymo bazilika šalia senųjų vienuolyno ir tvirtovės likučių. Vienuolyne yra nedidelis viešbutis piligrimams. Šiaurės rytų pusėje stūkso veikiantis graikų stačiatikių moterų vienuolynas.
IFK Norrköping (moterys)
2009 – 2022 m.
2022 m. sezone užėmė antrą vietą Elitettan ir buvo perkeltos į aukščiausią lygą Damallsvenskan.
Daniel Sturridge
Karjera
Sturridge karjerą pradėjo 1996 m. Birmingamo Aston Villa jaunimo klube. Vėliau žaidė Coventry City FC klube. 2003 m. pasirašė sutartį su Manchester City klubu. Žaidė dvejuose FA jaunimo taurės finaluose. Nuo 2006 m. žaidė pagrindinės komandos sudėtyje. 2009 m. palikus „City“ klubą, tapo Chelsea FC žaidėju. 2010–2011 m. sezono antroje pusėje buvo skolinamas Bolton Wanderers klubui. Po sėkmingo starto Boltone, įmušęs aštuonis įvarčius per 12 rungtynių, grįžo į Chelsea 2011–2012 m. sezonui. 2013 m. sausio 2 d. tapo Liverpool FC klubo žaidėju. Anglijos rinktinėje debiutavo 2011 m. lapkričio 15 d., draugiškose rungtynėse prieš Švediją.
1953 m. Lietuvos šachmatų čempionatas
Lietuvos moterų šachmatų čempionatas
O pirmąją vietą ir ketvirtąjį Lietuvos moterų šachmatų čempionato aukso medalį, ketvirtus metus iš eilės, įtikinamai laimėjo kaunietė J. Čukajeva (12,5 iš 13).
Lietuvos ir Taivano santykiai
Lietuvą Europos Sąjungos lygmeniu Taivane reprezentuoja nuo 2003 m. Taipėjuje veikiantis Europos ekonomikos ir prekybos biuras, o tiesiogiai – 2022 m. lapkričio 7 d. įkurta Lietuvos atstovybė Taipėjuje.
Kaleo (muzikos grupė)
Žanras
„Kaleo“ muzikos žanras daugiausia fokusuojasi ties indie ir alternatyvaus roko muzika su folkloro ir bliuzo roko elementais, kartu aiškiai girdimas savitas rezonatorinis garsas. Kaleo grupę įkvėpė Islandijos liaudies muzika. Interviu leidiniui „Rolling Stone“ grupės vokalistas JJ Julius Son paaiškino kodėl būtent kuria tokio žanro muziką: „Augdamas klausiausi daugybės amerikiečių muzikos ir bliuzo atlikėjų ir tai mane įkvėpė pradėti kurti panašios stilistikos muziką“.. Jų bliuzo stiliaus detalėms daugiausia įtakos turėjo muzikos grupė „Delta Blues“, kuri įtakojo kai kurias sunkesnias jų albumo A / B dainas.
Lietuvos ir Taivano santykiai
Santykių istorija
2020 m. balandį, daugiausia reaguodami į Taivano veiksmingą COVID-19 pandemijos valdymą ir Lietuvai suteiktą humanitarinę pagalbą, 200 Lietuvos politikų ir viešų asmenų nusiuntė šalies Prezidentui Gitanui Nausėdai atvirą laišką ragindami paremti Taivaną Pekino inspiruotame ginče su PSO. Prezidentūrai atsisakius remti Taivano narystę šioje organizacijoje, tuometis Lietuvos užsienio reikalų ministras Linas Linkevičius susisiekė su pačiu PSO vadovu ir paprašė pakviesti salos atstovus į artėjančią Pasaulio sveikatos asamblėją stebėtojų teisėmis.
Kaleo (muzikos grupė)
Nariai
Grupę sudaro:
Lietuvos ir Taivano santykiai
Santykių istorija
Lapkričio 20 d. Vilniuje vykusiame Demokratijos forume dalyvavo buvęs Taivano viceprezidentas Chen Chien-jen, o to pačio mėnesio 28 d. į Taivaną atvyko ir beveik savaitės viešnagę pradėjo Lietuvos, Latvijos ir Estijos parlamentarų grupė, vadovaujama Mato Maldeikio. Vizito metu susitikta su prezidente Tsai Ing-wen, premjeru Su Tseng-chang, parlamento pirmininku You Si-kun, užsienio reikalų ministru Joseph Wu, dalyvauta 2021-ųjų Atviro parlamento forume.
Ekonominis bendradarbiavimas
Anot Lietuvos statistikos departamento, 2020 metais Lietuvos eksportas į Taivaną siekė 19 mln. eurų, arba 0,07 % viso eksporto. Tuo tarpu importas sudarė 66,1 mln. eurų, arba 0,23 % viso importo. Lietuva eksportavo gan įvairią produkciją, tuo tarpu iš Taivano daugiausiai buvo importuojama įvairios technikos ir įrenginių.
Haloučynas
Haloučynas – agromiestelis rytų Baltarusijoje, 18 km į šiaurės rytus nuo Bialyničų. Apylinkės centras.
Šalpirčiai
Istorija
Kaimo rytinėje dalyje buvusi senovės gyvenvietė. TSRS okupacijos metais kaimas priklausė Bubių apylinkės Gilvyčių tarybiniam ūkiui. Į pietryčius nuo kaimo stūkso Girnikų piliakalnis.
Chaim Mordechai Katz
Biografija
Gimė 1894 m. Šeduvoje. Jaunystėje mokėsi vietos ješivoje. 1910 m. išvyko mokytis į Vilijampolės ješivą, tačiau po metų vėl grįžo. 1914 m. išvyko mokytis į Voložino ješivą. 1918 m. išvyko į Telšius, kur vedė Perel Leah. Nuo 1920 m. padėjo savo tėvui ruošti ikimokyklinio amžiaus vaikus, kurie ketino eiti mokytis į Telšių ješivą. Taip pat redagavo laikraštį Dos Yiddishe Lebben. 1940 m. kartu su rabinu Eliyahu Meir Bloch sugebėjo pabėgti iš sovietų okupuotos Lietuvos į JAV, tačiau savo šeimą turėjo palikti Telšiuose.
Meyer Juzint
Biografija
Gimė 1924 m. birželio 15 d. Šeduvoje. Iki Antrojo pasaulinio karo pradžios mokėsi Vilijampolės ješivoje. Buvo įkalintas Aušvico ir Bergen-Belseno koncentracijos stovyklose. Išvadavus Bergen-Belseno stovyklą, išvyko į JAV, kur XX a. 5-ojo dešimtmečio pabaigoje gavo mokytojo darbą vienoje iš Čikagos ješivų. Nuo pat 1950 m. iki 2000 m. visą laiką dirbo mokytoju, itin gerai išmanė Talmudą ir Bibliją. Parašė kelias knygas apie Talmudo ir žydų filosofiją. Mirė 2001 m. spalio 3 d. Čikagoje, palaidotas Izraelyje.
Enver Hoxha
Enveras Hodža (1908 m. spalio 16 d.  – 1985 m. balandžio 11 d.) – komunistinių pažiūrų Albanijos politikas, 22-asis Albanijos ministras pirmininkas, nuo 1941 iki 1985 m. Albanijos darbo (komunistų) partijos generalinis sekretorius.
Adomo Mickevičiaus kalva
Istorija
1924 m. sausio pradžioje Mickevičiaus komiteto iniciatyva buvo sukviesti Lenkijos universitetų literatai, mokslininkai, kurie pritarė Naugarduko gyventojų siekimui įamžinti didžiojo žemiečio A. Mickevičiaus atminimą supilant paminklinę kalvą. Ji turėjo iškilti buvusioje aikštėje, kuri buvo įsigyta už suaukotus 6 tūkst. zlotų. Žemių pylimo darbai iškilmingai pradėti 1924 m. gegužės 27 d., įkasant papėdėje kapsulę su tekstu ant pergamento. Pirmą saują žemių pažėrė profesorius Stanislavas Vanciakovskis, po to – Mickevičiaus komiteto nariai, Naugarduko žmonės, visų tuometės vaivadijos valsčių atstovai, iš kitų Vakarų Baltarusijos kampelių, Lenkijos, Lietuvos.
Vikingų kolonijos Amerikoje
Grenlandija
thumb|250px|Rytinės gyvenvietės žemėlapis Pasak Islandų sagų vikingai Grenlandijoje pirmąkart įsikūrė po 980 m. Nėra reikalo be pagrindo abejoti sagų pateiktomis žiniomis apie Grenlandijos kolonizacijos pradžią, bet nereikia užmiršti, kad jų kūrėjai buvo rašytojai, o ne istorikai, tad sagos negali būti laikomos pagrindiniu istorijos šaltiniu. Erikas Rudasis, ištremtas iš Islandijos už žmogžudystę, tyrinėjo pietvakarinį Grenlandijos krantą per tris tremties metus. Jis planavo privilioti kolonistus net tyčia pavadindamas kraštą Grenlandija, teigdamas kad „žmonės labiau norės čia atvykti jei šalis turės gražų pavadinimą“. Vidinė ilgo fiordo, pavadintu jo vardu, sritis buvo jo sodybos Brattahlid vieta. Be to, jis padalino čia žemės plotus savo pasekėjams.
John Tyler
Be abejonės garsiausias ir svarbiausias Tailerio administracijos pasiekimas buvo 1845 metais įvykdyta Teksaso respublikos aneksija. Taileris buvo pirmasis JAV prezidentas gimęs po JAV konstitucijos priėmimo 1787 metais.
Claes Janszoon Visscher
Klasas Jansonas Vischeris (1587 m. Amsterdame – 1652 m. ten pat) – Nyderlandų kartografas, graviūrininkas, leidėjas.
Biografija
Gimė kartografo Claes Janszoon Visscher vyresniojo šeimoje. Žemėlapių leidybos amato išmoko iš tėvo. Gali būti, kad mokėsi pas J. Hondijų. Vėliau perdavė šeimos verslą sūnui Nicolaes Visscher I.
Audiovizualinis vertimas
Vertimo būdai
Audiovizualinio vertimo būdai yra:
Subtitrai
Subtitrai yra apibūdinami kaip tekstas, rodomas žiūrimos medžiagos apačioje. Subtitrai yra išdeginami filmo juostoje, todėl yra neatskiriama, iš anksto paruošta vaizdo dalis. Tai vienas populiariausių teksto vertimo būdų, dažnai taikomas įvairiuose vaizdo įrašuose, filmuose.
Lietuvos ir Šiaurės Korėjos santykiai
Nors diplomatiniai santykiai tarp dviejų šalių yra užmegzti, išlieka labai minimalūs. Lietuva, kaip Europos Sąjungos ir JT narė, visada prisidėjo prie JT rezoliucijų, smerkiančių Šiaurės Korėją dėl balistinių raketų ir branduolinių bandymų ir palaiko ekonomines sankcijas prieš Šiaurės Korėją. Nepaisant to, kad Šiaurės Korėja buvo viena uoliausių SSRS sąjungininkių, pareiškusi diplomatinę paramą rugpjūčio pučo organizatoriams, šalis Lietuvos nepriklausomybę pripažino 1991 m. rugsėjo 6 d., iškart po SSRS ir Kinijos. Diplomatiniai santykiai užmegzti 1991 m. rugsėjo 25 d.
Šiaurės Korėjos pasiuntinių ir ambasadorių Lietuvoje sąrašas
Iš Lietuvos pusės akredituotų ambasadorių Šiaurės Korėjai nėra.
Kuišių apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Šilavoto valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Jiestrakio apylinkės.
Peterburgo imperatoriškoji dailės akademija
Istorija
Asociacija kasmet rengė parodas, kurios sulaukė didžiulės sėkmės. Asociacijos dailininkai netrukus sulaukė visuomenės simpatijų, o Dailės akademijos prestižas ėmė sparčiai mažėti. Susiklosčiusi situacija nulėmė akademijos reformą, įvykusią 1893 metais.
Arvydas Klovas
Biografija
Salantų regioniniame parke ir Kartenos seniūnijoje prie kultūros ir gamtos paveldo objektų, lankytinų vietų stovi jo sukurtos meniškos rodyklės ir anotaciniai ženklai. Informacinius stendus ir kitus mažosios architektūros statinius jis įrengė ir kituose Lietuvos regioniniuose parkuose (Tytuvėnuose, Labanoro girioje).
Péter Medgyessy
Ankstyvoji karjera
thumb|left|P. Medješis ir režisierius [[Péter Bacsó|Pėteris Bačo 1994 m., Balatonsarse]]
1987–1990 m. P. Medješis dirbo ministro pirmininko pavaduotoju ekonomikos reikalams K. Groco ir Miklošo Nėmetho kabinetuose. Vengrijos Nacionalinėje asamblėjoje jis pateikė naujos kapitalistinės mokesčių sistemos įstatymą. Be ministro pareigų, P. Medješis taip pat buvo išrinktas Vengrijos socialistinės darbininkų partijos centrinio komiteto nariu. 1989 m. spalį iširus valdančiajai komunistų partijai, jis neprisijungė prie naujai įkurtos organizacijos – Vengrijos socialistų partijos (MSZP).
Vengrijos ministras pirmininkas
thumb|right|P. Medješis ir Laisvųjų demokratų aljanso lyderis Gaboras Kuncė, 2001 m. spalio 3 d. 2001 m. birželio mėn. vykusiame septintajame partijos suvažiavime Vengrijos socialistų partija iškėlė jį kaip nepartinį kandidatą į ministrus pirmininkus po to, kai M. Nėmethas ir parlamento narys Sandoras Nadis atsisakė kandidatuoti. 2002 m. partija nedidele balsų persvara laimėjo rinkimus prieš „Fidesz“ ir tuometinį ministrą pirmininką Viktorą Orbaną, o 2002 m. gegužės 27 d. Vengrijos parlamentas P. Medješį išrinko naujuoju Vengrijos ministru pirmininku.
thumb|left|P. Medješis ir [[Lenkijos prezidentas Aleksandras Kvasnievskis, 2004 m. liepos 20 d.]] Su „Fidesz“ susijęs laikraštis „Magyar Nemzet“ 2002 m. birželį atskleidė, kad P. Medješis iki 1989 m. dirbo kontržvalgybos pareigūnu kodiniu pavadinimu D-209 tuometinės Vidaus reikalų ministerijos III./II. skyriuje. Jis prisipažino buvęs slaptasis agentas ir teigė, kad vykdydamas savo pareigas siekė užtikrinti Vengrijos narystę Tarptautiniame valiutos fonde, o Tarybų Sąjunga tam priešinosi. Tokiomis aplinkybėmis tai sukėlė diskusijas visoje šalyje. Iš pradžių koalicijos partnerės Laisvųjų demokratų aljanso (SZDSZ) lyderiai pasisakė už P. Medješio atstatydinimą iš ministro pirmininko pareigų, tačiau socialistai juos įtikino leisti P. Medješiui likti poste. Atsakydamas į tai, 2002 m. liepos mėn. iš partijos pasitraukė vienas iš SZDSZ įkūrėjų Janošas Kišas, kuris teigė, kad SZDSZ sprendimas prieštarauja jo moralinėms vertybėms. Po šių įvykių Budapešte prasidėjo demonstracijos, kurių dalyviai reikalavo iš naujo suskaičiuoti parlamento rinkimų rezultatus.
Apdovanojimai ir nuopelnai
1998 m. P. Medješis buvo apdovanotas Vengrijos ordino „Už nuopelnus“ Komandoro kryžiumi su žvaigžde, o 2000 m. – aukščiausiu Prancūzijos apdovanojimu – Garbės legiono kavalieriumi. 2002 m. jis buvo apdovanotas Belgijos Karūnos ordino Didžiuoju kryžiumi, Japonijos Tekančios saulės ordino aukso ir sidabro žvaigžde, o 2003 m. – Čilės ordino „Už nuopelnus“ Didžiuoju kryžiumi ir Norvegijos karališkuoju Šventojo Olavo ordinu. 2004 m. jis tapo Prancūzijos Garbės legiono didžiuoju karininku ir buvo apdovanotas Vokietijos Federacinės Respublikos ordinu „Už nuopelnus“.
Naujojo Klebiškio apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Šilavoto valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Juodaraisčio apylinkės.
Lietuvos aukštoji jūreivystės mokykla
LAJM palaiko ir plėtoja ryšius su Nyderlandų, Suomijos, Latvijos, Estijos, Rusijos, Norvegijos, Turkijos, Lenkijos ir kitų šalių jūrininkų rengimo institucijomis, mokslo ir tyrimų institutais, bendradarbiauja su Klaipėdos universitetu, Klaipėdos laivininkų mokykla. Pasirašytos sutartys dėl bendradarbiavimo su Lietuvos laivybos ir įgulų formavimo kompanijomis. LAJM dalyvauja tarptautiniame Leonardo da Vinči programos projekte „Jūrinių studijų programų suvienodinimas Europoje (UniMET)“. Mokykla garsėja Europoje jūreivystės specialistų paruošimo lygiu. Mokykloje nuo 2001 m. įdiegta kokybės vadybos sistema, apimanti jūrininkų rengimą ir kvalifikacijos tobulinimą, pakartotinai sertifikuota UAB „Lloyd`s Register Quality Assurance Lietuva" pagal ISO 9001:2015 standarto reikalavimus.
Istorija
1998 m. pavadinta Klaipėdos universiteto Jūreivystės instituto kolegija, 2001 m. reorganizuota į Lietuvos jūreivystės kolegiją. Kolegija buvo aukštoji jūrininkų mokykla, kurios steigėjas – LR Vyriausybė. 2006 m. mokykloje duris atvėrė modernus Jūrininkų mokymo centras. 2008 m. Lietuvos jūreivystės kolegija šventė 60-metį ir buvo pervadinta į Lietuvos aukštąją jūreivystės mokyklą. Buvo nuolat modernizuojama mokymo bazė, įrengiami mokymo elektroniniai treniruokliai laivavedžiams ir laivų mechanikams. 2011 m. įrengtas Jūrų krovinių informacinių sistemų treniruoklis ir uosto, ir laivybos vadybininkams.
Per daugiau nei 60 metų mokykla yra išleidusi virš 12 tūkst. jūreivystės specialistų.
Velika Plaža
Paplūdimio ilgis yra apie 12 km, tai ilgiausias Juodkalnijos paplūdimys.
Žąsupėnai (Pilkalnio apskritis)
Žąsupėnai (, nuo 1938 m. Sassenbach) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 21 km į vakarus nuo Pilkalnio, 16 km į šiaurę nuo Gumbinės, prie Žąsupės, Čiulkinių girios pakraštyje.
Zooey Deschanel
Zooey Deschanel taip pat turi ir muzikinių sugebėjimų, kuria dainas, groja keturiais instrumentais. 2006 m. Deschanel kartu su kolega M. Ward įkūrė duetą „She & Him“, 2008 m. išleido debiutinį albumą „Volume One“. Iki 2013 m. duetas yra išleidęs dar tris albumus – „Volume Two“, „A Very She and Him Christmas“ ir „Volume 3“. Aktorė taip pat įrašinėja dainas įvairiems filmams, kuriuose ji atlieka vaidmenis. 2012 m. buvo nominuota „Grammy“ apdovanojimui.
Senovės Romos menas
Mozaikos
„Neptūno mozaika“ – ši mozaika išsiskiria realistiškumu ir meistryste.
Lietuvos Karo aviacijos Septintoji eskadrilė
Technika
Orlaivių skaičius buvo mažesnis nei numatė 1938 m. išleistas Štabų žinynas: vietoje naikintuvų eskadrilėje turėjusių būti 12 naikintuvų ir 1 ryšių lėktuvo, eskadrilėje buvo tik 9 naikintuvai. Statute taip pat pažymima, kad eskadrilę sudaro 3 grandys po 3–4 naikintuvus, t. y. ne mažiau kaip 12 naikintuvų.
Mindaugo kalnas (Naugardukas)
Istoriografija
Galimomis Mindaugo karūnavimo vietomis, be Naugarduko, laikomos dar kelios – Vilnius, Kernavė, Latava. Naugarduko versija prigijo XIX–XX a. istoriografijoje. Be pačių baltarusių, ja neabejojo ir kai kurie lietuvių istorikai (Konstantinas Jablonskis, Zenonas Ivinskis).
Kapinės
Maždaug nuo XVII a. pabaigos ant Mindaugo kalno įsikūrė miesto krikščionių kapinės. Daugelio akmeninių ir geležinių antkapinių paminklų, medinių kryžių vaizdai įamžinti pirmosios XX a. pusės nuotraukose. Šiose kapinėse nustota laidoti nuo XX a. pradžios. Seniausias išlikęs antkapis ant šio kalno datuojamas 1820 m.
Poplinas (audinys)
Dabar poplinas audžiamas iš vilnos, medvilnės, šilko, viskozės, poliesterio. Labai dažnai naudojamas audinys vyriškiems marškiniams ar moteriškoms suknelėms, nes yra neglamžus ir lengvai lyginamas.
Slabada
Etimologija
Žodis yra slaviškos, tikriausiai rusiškos kilmės. Iki XIX a. gyvenvietės, kuriose apsigyvendavo ne baudžiauninkai valstiečiai, buvo vadinamos  – „laisvė“. Jose apsigyvendavo ir kitų luomų žmonės. Po baudžiavos panaikinimo visi valstiečiai tapo ne baudžiauninkais, o gyvenviečių vardai pakeisti į (kirtis peršoko iš antrojo į trečiąjį skiemenį).
Otto Kuusinen
Otas Kūsinenas (,, 1881 m. spalio 4 d. Laukaa, Suomijos Didžioji Kunigaikštystė, Rusijos imperija – 1964 m. gegužės 17 d. Maskvoje) – Suomijos ir tarptautinio komunistinio judėjimo veikėjas, buvęs TSKP CK Politinio biuro narys.
Bundorių piliakalnis
Piliakalnį 2016 m. vasarį aptiko archeologai Zenonas Baubonis ir Gintautas Zabiela, remdamiesi Egidijaus Šatavičiaus duomenimis.
Jungtinės Karalystės ir Lietuvos santykiai
Kaimanų Salos
2018 m. duomenimis, prekybos apyvarta tarp Lietuvos ir Kaimanų Salų siekė 0,4 tūkst. eurų, o į Kaimanų Salas iš Lietuvos eksportuotų prekių nebuvo.
Jungtinės Karalystės ordinų kavalieriai lietuviai ir Lietuvos ordinų kavalieriai Jungtinės Karalystės piliečiai
Už nuopelnus Lietuvai iki 2021 m. įteikti 54 valstybiniai apdovanojimai šiems JK piliečiams :
Motiejus Juozas Andriukaitis
Motiejus Juozas Andriukaitis (1840 m. Buktiškiai, Barzdų valsčius – 1894 m. kovo 24 d. Šenandoa, Pensilvanijos valstija) – JAV lietuvių visuomenės veikėjas, aušrininkas, spaudos darbuotojas.
Asta Plechavičiūtė
Asta Plechavičiūtė (g. 1977 m. Vilniuje) – rašytoja, eseistė.
Elena Micheli
Elena Micheli (g. 1999 m. balandžio 29 d. Romoje) – Italijos šiuolaikinės penkiakovės sportininkė, olimpietė, daugkartinė pasaulio čempionatų medalininkė.
Roanokas (upė)
Ant Roanoko įrengti Smit Mountaino ir Lyzvilio tvenkiniai bei hidroelektrinės. Žemupyje laivuojama.
Marišas
Ant Pjačencos kepenų (bronzinio avies kepenų modelio) Marišo vardas įrašytas dukart, kartą paminėtas Maljane aptiktoje švininėje lentelėje. Sutinkami įvairūs šios dievybės vardai arba epitetai – mariś menitla, mariś turans, mariś halna, mariś husrnana, mariś isminthians. Jais pavadinti ant etruskų veidrodžių vaizduojami kūdikiai (galbūt Larano ir Turan vaikai, auklėjami Menrvos). Ant vieno iš tokių veidrodžių pavaizduoti du kūdikiai, vieną iš jų (mariš halna) laiko Leinth. Marišas vaizduotas ne tik keleto kūdikių pavidalu, bet ir kaip barzdotas vyras, jaunuolis.
Ilja Aksionovas
Biografija
2013 m. po balso mutacijos ir 2 metų pertraukos I. Aksionovas sugrįžo į muzikinę sceną ir pristatė pirmą autorinę dainą „Lūpų dažai“, įrašytą su iš Visagino kilusia atlikėja Alina Artiomenko. Taip pat grįžo ir į televiziją, dalyvavęs TV3 projekte „Romeo ir Džiuljeta“, kuriame buvo renkami pagrindinių vaidmenų atlikėjai į šiuolaikinę roko operą „Romeo ir Džiuljeta“, statomą pagal kompozitoriaus Kęstučio Antanėlio ir libreto autoriaus Sigito Gedos roko operą „Meilė ir mirtis Veronoje“. Projekte Ilja su partnere Silvija užėmė 2-ą vietą.
Vartų apylinkė (Prienai)
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Balbieriškio valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Kunigiškių apylinkės.
1982 m. pasaulio moterų rankinio čempionatas
Čempionato nugalėtoja pirmą kartą tapo Sovietų Sąjungos rinktinė. Pirmas tris vietas užėmusios šalys pelnė pakvietimus į 1984 m. vasaros olimpines žaidynes.
Lotynų kalbos gramatika
Asmenuojamas ir neasmenuojamas veiksmažodis
Pagal asmens kategorijos buvimą arba nebuvimą visos veiksmažodžio formos skirstomos į asmenuojamas (verbum fīnītum – finitinis veiksmažodis) ir beasmenes (verbum infīnītum – nefinitinis veiksmažodis).
Veikslas
Lotynų kalbos gramatiniai laikai yra dviejų skirtingų veikslų – infekto (eigos) ir perfekto (atliktinio ir turinčio sąsają su dabartimi arba vienu iš sakinyje minimų laikų). Perfektinės formos laikais laikomos todėl, kad reiškia esamą (laikas perfektas; buvusią – pliuskvamperfektas; būsimą – futūras II) padėtį, kaip būtojo, įvykusio veiksmo padarinį. Gramatinis laikas perfektas (tam tikros žodžio formos) taip pat reiškia veiksmą, įvykusį praeityje, nepaisant ar jo padariniai veikia ir dabar, ar ne – tai aoristinė reikšmė. Perfekto pradinė, pagrindinė reikšmė yra būklė, kai esamoji padėtis susiejama su įvykusiu veiksmu, pvz., esu padaręs, o tokia būklės reikšmė nėra laikas (veiksmo laiko nusakymas), ir ne tas pats, kas įvykio veikslas (veiksmo tąsos ribotumas, konkretumas, baigtumas), kurio reikšmė – baigtas veiksmas – yra sudėtinė „esu padaręs“ tipo pasakymo reikšmės dalis. Aoristinė (baigtas, momentinis veiksmas) ir infektinių gramatinių laikų reikšmė yra įvykio vykimo, veiksmo reikšmė. Aoristas yra įvykio veikslo, o prezentas, imperfektas, futūras I – eigos: reiškia besitęsiantį, trunkantį veiksmą – pirmasis šiuo momentu, antrasis – praeityje, trečiasis – ateityje.
Asmenuojamų formų reikšmė
Prezento (praesēns) laikas reiškia dabartyje, esamuoju laiku vykstantį, besitęsiantį veiksmą, imperfectum reiškia praeityje vykusį, besitęsusį arba besikartojusį veiksmą, futūrum I laikas reiškia ateityje vyksiantį veiksmą.
Lotynų kalboje asmenuojomos formos yra tiesioginės, liepiamosios ir konjunktyvinės (tariamosios) nuosakos. Tiesioginė nuosaka yra gramatinės formos, reiškiančios faktiškumą, jos naudojamos pasakyti, kad kažkas yra yra faktas – tokia prasmė yra realinis modalumas (realis). Konjunktyvinės formos nusako galimumą, norą, tai kas gali, galėjo įvykti; kaip kas turėtų būti (kai taip nėra). Tai nerealinis modalumas (irrealis). Lotynų konjunktyvas kilo susiliejus senoviniam konjunktyvui (tariamoji nuosaka) su senoviniu optatyvu (geidžiamoji nuosaka). Konjunktyvinių būsimojo laiko formų nėra, nes būsimojo laiko reikšmė pati yra konjunktyviška – kaip ir konjunktyvas, nereiškia įvykusio fakto – kažkas dar tik įvyks ir todėl nėra tikras faktas. Konjunktyvinės formos reiškia tariamąją nuosaką (pvz., būčiau; būčiau matęs), pageidavimą (pvz., liet. atneštum man) ir dar keletą įvairių konkrečių reikšmių. Naudojamos kai kuriose sakinio aplinkybėse, taip pat derinant laikus. Pvz., priežasties aplinkybės sakiniuose su cum "su" (cum causāle sakiniai): Headuī, cum sē ab hostibus dēfendere nōn possint (possent), lēgātōs ad Caesarem mittunt (mīsērunt) – Hedujai, kadangi nuo priešų apsiginti negali (negalėjo), pas Cezarį pasiunčia (pasiuntė) pasiuntinius. Priežasties aplinkybės sakiniuose su quod (quod causāle sakiniai) naudojamos abi nuosakos – indikatyvas tada, kai priežastį nurodo pats pasakotojas, konjunktyvas – kai kalbėtojas persako kitų nurodomą priežastį.
Konjunktyvo nuosakos laikai
Lotyniškajame konjunktyve susiliejo senovinis konjunktyvas (tariamoji nuosaka) su senoviniu optatyvu (geidžiamąja nuosaka). Vieni laikai padaromi su konjunktyviniais formantais -ā-, -ē-, -sē-, kiti su optatyvo -ī-. Pirmos asmenuotės veiksmažodžių prezentas padaromas su ē, kuris išstumia kamiengalio a. Kitose asmenuotėse pridedama ā. Imperfektas padaromas prie esamojo laiko kamieno pridedant formantą -rē- (iš -sē-, kurio s po balsio virsta r). Perfekto veikiamosios formos padaromos prie perfekto kamieno pridedant dvi priesagas: -er- (iš -is-, pasikeitusios tarp balsių) ir senovinio optatyvo -ī- (kuri čia sutrumpėja), taigi – -eri-. Plūskvamperfektas taip pat gauna dvi priesagas, kurių pirma yra ta pati -is- ir antra -sē-: -issē-. Neveikiamosios rūšies perfekto laikai, kaip ir tiesioginėje nuosakoje, yra sudėtiniai – padaromi iš neveikiamojo būtojo dalyvio ir veiksmažodžio būti konjunktyvo atitinkamo laiko – esamo (perfekto laikui), būto (plūskvamperfektui) – ir asmens formų.
Antros, trečios, ketvirtos asmenuočių konjunktyvo prezento formos turi ā (a) prieš asmenų galūnes. Taigi šiuo atveju reikia atsiminti, kad formos su a prieš asmenų galūnęs yra ne tik ā-kamienių veiksmažodžių tiesioginis prezentas (pvz., laudātis – giriate), bet ir konjunktyvinis prezentas (legātis – skaitytumėte); be to – būtent ne ā-kamieniams veiksmažodžiams. Antros ir ketvirtos asmenuočių formas nėra sunku atskirti iš to, kad prieš ā (a) jos turi atitinkamai e ir i, taigi tiktai priebalsinio (trečios asmenuotės) kamieno veiksmažodžiai turi konjunktyvo prezento formas, kurios sutampa, išskyrus pirmą asmenį, su pirmos asmenuotės tiesioginės nuosakos prezento formomis. Pirmas trečios ketvirtos asmenuotės konjunktyvo prezento asmuo sutampa su tiesioginėmis trečios ir ketvirtos asmenuočių būsimosiomis formomis: legam – skaitysiu ir skaityčiau; audiam – girdėsiu ir girdėčiau; forma videam matosi esanti vienareikšmė, nes jos tiesioginės nuosakos būsimasis laikas yra su b, vidēbō, o minėta konjunktyvinė forma prieš am turi e, ko nebūna trečios-ketvirtos asmenuočių formose.
Žagarių apylinkė (Prienai)
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Balbieriškio valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Mackių apylinkės.
Kremnica
Istorija
XIII a. regiono gyventojai nukentėjo nuo mongolų invazijos. Po užpuolimo Vengrijos karalystės valdovas pakvietė naujakurius iš Vokietijos įsikurti vietovėje ir atkurti kalnakasybą mieste. Pirmasis rašytinis miesto paminėjimas 1328 m. kai Karolis Robertas gyvenvietei suteikė karališkojo miesto privilegijas. Tuo metu jau veikė kalykla. 1335 m. ji pradėjo kaldinti florinus, o vėliau ir Kremnicos dukatus. Kalykla tapo vienintele ir svarbiausia visoje Vengrijos karalystėje, Čekoslovakijoje ir dabartinėje Slovakijoje.
Sanki ledo trasa
Istorija
2006 m. buvo nutarta Rusijoje atidaryti dvi naujas ledo trasas: vieną šalia Maskvos ir vieną Kaukaze. 2007 m. liepos 4 d. Sočis oficialiai laimėjo 2014 m. žiemos olimpinių žaidynių rengimo konkursą, kurių varžyboms reikės ir Sanki ledo trasos. Komplekso numatyta kaina – 135,7 milijonų rublių.
Dmitrijus Polianskis
Biografija
TSRS Aukščiausiosios Tarybos 4–9 šaukimų deputatas. TSKP CK narys (1956–1981 m.), Nuo 1958 m. buvo kandidatas į TSKP CK Politinio biuro narius, 1960–1976 m. – Politinio biuro narys.
Nuorodos
Biografija: 1, 2
Vlado Šlaito premija
Istorija
Atstatant tarpukario Lietuvoje buvusios miesto literatūrinės premijos tradicijas, Ukmergės rajono Taryba 1999 m. įsteigė literatūrinę Vlado Šlaito premiją. Iki 2008 m. ji buvo skiriama už reikšmingus poezijos, prozos, publicistikos, literatūros kritikos ir kitus kūrinius rajono literatui arba kūrinio apie Ukmergę ir jos žmones autoriui. Vėliau konkursas gauti premijai pradėtas skelbti visoje šalyje bei užsienyje, o premija teikiama už literatūrinius kūrinius, labiausiai išreiškiančius meilę gimtajam kraštui ir tėviškei. 2020 m. Ukmergėje patvirtinti nauji premijos nuostatai.
Pirmoji Vlado Šlaito premija įteikta 1999 m. gegužės mėnesį Ukmergėje vykusios „Poezijos pavasarėlio“ šventės metu. Ši kasmetinė premija ir vėliau buvo įteikiama miesto šventės arba „Poezijos pavasarėlio“ metu. Nuo 2005 m. rugsėjo mėnesį premija pradėta teikti per Vlado Šlaito gimtadieniui skirtą renginį Žemaitkiemyje (Ukmergės raj.), kuris vyksta gimtosios sodybos kiemelyje arba vietos mokykloje.
Investicijų valdymo įmonė
Tokia įmonė gali verstis pagrindine veikla: valdyti kolektyvinio investavimo (vertybinių popierių, nekilnojamojo turto, privataus, rizikos kapitalo, biržoje prekiaujamų fondų) subjektus bei verstis papildoma veikla: valdyti kitų asmenų finansinių priemonių portfelius; valstybinio socialinio draudimo įmokos dalies kaupimo pensijų fondų finansinių priemonių portfelius; valdyti papildomos savanoriško pensijų kaupimo pensijų fondų finansinių priemonių portfelius; konsultuoti investavimo į finansines priemones klausimais ir kt.
Afganistano ir Irano konfliktas (2023)
Pasekmės
Irano ambasada Kabule ir Afganistano pareigūnai užmezgė ryšius, kad ištirtų incidentą. 2023 m. gegužės 29 d., pasibaigus susirėmimams, Irano generolas Kioumars Heydari ir Irano teisėsaugos vadovo pavaduotojas Ghasem Rezaei taip pat surengė bendrą susitikimą su Talibano pareigūnais Zabol mieste, kuriame aptarė, kaip užkirsti kelią tokiems incidentams ateityje. 2023 m. gegužės 29 d., pasibaigus susirėmimams, Irano vidaus reikalų ministras Ahmad Vahidi taip apibūdino padėtį Irano ir Afganistano pasienyje:
"Afganistano Talibanas niekada nenori, kad būtų daroma įtaka jo santykiams su kaimynais, ir pagal islamo principus mes nesiimsime jokių veiksmų, kad pažeistume mūsų kaimyno Irano teises".
Kembridžo universiteto biblioteka
Istorija
Kembridžo universiteto biblioteka įkurta XV a. pradžioje. Pirmą kartą paminėta rašytiniuose šaltiniuose 1416 m. kovą, William Loring palikimo dokumente. Seniausias datuotas bibliotekos katalogas sudarytas 1424 m. ir mini 122 tomų kolekciją. 1473 m. bibliotekos turinys išaugo iki 330 tomų. XVI a. bibliotekos fondas ėmė smarkiai plėstis. 1837 m. bibliotekai pastatytas priestatas.
Eric Davis
Eric Guitar Davis (g. 1970 m., Čikaga, JAV) – būgnininkas, gitaristas, atlikėjas.
Brinkenų koplyčia
Brinkenų koplyčia – koplyčia, valstybinės reikšmės architektūros paminklas Sabilėje, Talsų savivaldybėje, Latvijoje. Pastatyta 1780 m. kaip Brinkpedvalės dvaro (Briņķpedvāles muiža) savininkų baltvokiečių Brinkenų (von den Brinken) šeimos laidojimo vieta.
Naminis brėžius
Naminis brėžius (Steatoda grossa) – kilpininkų šeimos vorų rūšis, natūraliai paplitusi Europoje ir Azijoje, tačiau introdukuota ir kituose žemynuose. Dažniausiai aptinkama žmonių gyvenamoje aplinkoje, pastatų viduje. Lietuvoje gan retas.
Kirnupalis
Kirnupalis – upelis Klaipėdos rajono savivaldybėje, Smeltalės kairysis intakas. Priklauso Lietuvos pajūrio upių baseinui.
Katakombinės mokyklos
Katakombinės mokyklos  – XX a. pradžios Pietų Tirolio slaptos mokyklos vokiečių mokomąja kalba. miniatiūra|Mokiniai katakombinėje mokykloje 1927 m.
Istorija
Po Pirmojo pasaulinio karo Austrijos-Vengrijos Pietų Tirolis atiteko Italijos karalystei, nors 86 % gyventojų gimtoji kalba buvo vokiečių. Italijos valdžia regione pradėjo vykdyti asimiliacijos ir italinimo politiką. Buvo uždarytos 324 mokyklos ir vaikų darželiai vokiečių mokomąja kalba. 1925 m. lapkritį Italijos valdžia uždraudė vokiečių privačias pamokas. Katakombinių mokyklų rėmėjai buvo dvasininkas Michaelis Gamperas ir teisininkas Jozefas Noldinas. Vadovėliai buvo platinami nelegaliai iš vieno ūkio į kitą. Mokytojai mokė vaikus skaityti ir rašyti gimtąja vokiečių kalba. Sugautus ir nuteistus mokytojus dažniausiai tremdavo į Pietų Italiją. Teisininkas Jozefas Noldinas buvo ištremtas į Lipario salą 1927 m. Po Laterano susitarimo 1929 m. Italijos valdžia leido veikti religinėms sekmadieninėms vokiečių mokykloms.
Skersabalio apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Šilavoto valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Naujosios Ūtos apylinkės.
Serbijos stačiatikių bažnyčia
Bažnyčiai priklauso apie 16 mln. žmonių, daugiausia Serbijoje, Juodkalnijoje, Serbų Respublikoje (Bosnijos ir Hercegovinos sudėtinė dalis), Makedonijoje ir Kroatijoje gyventojų, taip pat serbai, gyvenantys aplinkinėse valstybėse ir teritorijose (Kosove, Slovėnijoje) bei išeivijoje. Kaip ir kitos Rytų stačiatikių bažnyčios, Serbijos stačiatikių bažnyčia yra savivaldi (autokefalinė) stačiatikų bendrijos narė. Jos vadovas yra patriarchas, pirmasis tarp vyskupų (nuo 2010 m. – Irinėjus). Tradicinė patriarcho būstinė yra Pečo patriarchatas Kosove, tačiau dabar patriarchas valdo iš Belgrado. Pilnas patriarcho titulas yra "Pečo arkivyskupas, Belgrado ir Karlovcų metropolitas, Serbų patriarchas".
Abramitai
Nepainiotini su IX a. sirų grupe, dar vadinama vienuoliais abramitais, kuriuos išnaikino imperatorius ikonoklastas Teofilas.
Kudirkų apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Pakuonio valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Pakuonio apylinkės.
1959 m. Lietuvos šachmatų čempionatas
Lietuvos moterų šachmatų čempionatas
12-asis Lietuvos moterų šachmatų čempionatas vyko Vilniuje, 1959 m. balandžio 11–23 d.
Kessler Edwards
2021 m. NBA naujokų biržoje K. Edvardsą antrajame rate 44-uoju šaukimu pasirinko Bruklino „Nets“.
Leik Makvoris
Istorija
Leik Makvorio gyvenvietė įkurta 1906 m.
Benediktinas (likeris)
Gamyba
Benediktino receptas yra labai saugoma komercinė paslaptis. Skelbiama, kad jį žino tik trys žmonės. Daug kartų buvo bandyta išsiaiškinti benediktino receptūrą ir imti jį gaminti, bet nesėkmingai. Kompanija savo būstinėje Fécamp’e turi įsteigusi Salon de Contrefaçons ('Klastočių salė'), kur eksponuoja butelius su netikrais benediktinais.
Marijaus Alberto Kempeso stadionas
Stadionas pastatytas 1976 m., ruošiantis 1978 m. pasaulio futbolo čempionatui Argentinoje. Ruošiantis 2011 m. Copa América čempionatui stadionas išplėstas, jam suteiktas žymaus argentiniečių futbolininko Marijo Kempeso vardas.
Andrejus Andrejevas
Biografija
A. Andrejevo išsilavinimas – dvi kaimo mokyklos klasės. Komunistiniame judėjime dalyvavo nuo 1914 m. 1917–1919 m. dirbo partinį ir profsąjunginį darbą Urale ir Ukrainoje. Nuo 1919 m.- Rusijos profsąjungų prezidiumo narys, 1920–1922 m. – profsąjungų centro tarybos sekretorius. 1922–1927 m. vadovavo TSRS geležinkeliečių profsąjungai.
Alytaus rajono apylinkės teismas
Alytaus rajono apylinkės teismas – apylinkės teismas Pietų Lietuvoje. 14 teisėjų. Teritorija – Alytaus rajono savivaldybė. 2-osios instancijos teismas Kauno apygardos teismas.
Ceramica Cleopatra FC
„Ceramica Cleopatra“ futbolo klubas, o angliškuose šaltiniuose žinomas Ceramica Cleopatra Football Club pavadinimu, o trumpai vadinamas tiesiog Ceramica Cleopatra bei Cleopatra  – profesionalus Egipto futbolo klubas, žaidžiantis aukščiausioje Egipto lygoje. Klubas įsikūręs Gizoje.
Grebeliškė
Grebeliškė – buvęs viensėdis Kelmės rajono savivaldybėje, 3 km į šiaurės rytus nuo Užvenčio, prie Užvenčio miško ir Juodupių pievų. Buvo eiguva.
Albaniškas vynas
Istorija
Osmanų laikais dėl alkoholio ribojimo vynuogynų mažėjo, jie buvo veisiami tik krikščionių bendruomenėse.
Vyno sritys
Derlingiausiomis vynininkystės sritimis laikomos šios: Beratis, Korčė, Tirana, Duresis ir regionas tarp Ležės ir Škoderio.